ΕΠΑΝΑΛΗΠΤΙΚΕΣ ΑΣΚΗΣΕΙΣ Γ ΛΥΚΕΙΟΥ

ΣΤΗΝ ΠΑΡΑΚΑΤΩ ΠΑΡΑΓΡΑΦΟ ΝΑ ΒΡΕΙΤΕ: ΤΗ ΔΟΜΗ, ΤΟΝ ΤΡΟΠΟ ΑΝΑΠΤΥΞΗΣ, ΤΟΝ ΤΡΟΠΟ ΠΕΙΘΟΥΣ ΚΑΙ ΕΠΙΤΕΥΞΗΣ ΣΥΝΟΧΗΣ ΤΗΣ(διαρθρωτικές λέξεις- φράσεις) ΚΑΙ ΝΑ ΔΙΚΑΙΟΛΟΓΗΘΕΙ Η ΧΡΗΣΗ ΤΩΝ ΕΙΣΑΓΩΓΙΚΩΝ. ΣΕ ΜΙΑ ΠΑΡΑΓΡΑΦΟ ΝΑ ΔΙΚΑΙΟΛΟΓΗΣΕΤΕ ΤΗΝ ΑΠΟΨΗ ΟΤΙ Η ΕΚΠΑΙΔΕΥΣΗ ΠΡΕΠΕΙ ΝΑ ΣΥΜΒΑΔΙΖΕΙ ΜΕ ΤΗΝ ΑΓΟΡΑ ΕΡΓΑΣΙΑΣ.

Η «φήμη» ενός πανεπιστημίου συνδέεται με το κατά πόσο είναι εύκολη η εισαγωγή των υποψηφίων σ΄αυτό. Πολλά Α.Ε.Ι. σε Αγγλία και Η.Π.Α. εισάγουν κατά μέσο όρο ένα στους δέκα υποψηφίους φοιτητές. Αυτό το φαινόμενο προκαλεί έντονη επιθυμία και ενθουσιασμό σε χιλιάδες νέους, ενώ η εικόνα του «τέλειου» που διαφημίζουν αυξάνει τη «δημοτικότητά» τους. Έτσι στο περιθώριο των Α.Ε.Ι. δημιουργήθηκε μία τεράστια βιομηχανία, που στόχο έχει την προετοιμασία των υποψηφίων, ώστε να επιλεχθούν εκεί που θέλουν. Συγχρόνως πιστεύεται ότι ο δρόμος για επαγγελματική σταδιοδρομία θα είναι πιο εύκολος. Γι’ αυτό το λόγο το ένα τέταρτο των εισαχθέντων σ’ αυτά ξοδεύει περίπου 30.000 δολάρια σε ιδιαίτερα μαθήματα.

ΣΤΗΝ ΠΑΡΑΚΑΤΩ ΠΑΡΑΓΡΑΦΟ:1 ΝΑ ΒΡΕΙΤΕ ΤΗ ΔΟΜΗ ,2 ΤΟΥΣ ΤΡΟΠΟΥΣ ΑΝΑΠΤΥΞΗΣ ΤΗΣ ΠΑΡΑΓΡΑΦΟΥ.3 ΤΙ ΔΗΛΩΝΟΥΝ ΟΙ ΔΙΑΡΘΡΩΤΙΚΕΣ ΛΕΞΕΙΣ( Μάλιστα, κατά συνέπεια, Ακόμη, Από την άλλη πλευρά, Επομένως).4 Να γράψετε τα συνώνυμα των λέξεων: ενασχόληση, μεγάλη, ευέλικτοι, τελευταίες ειδήσεις. 5 σε 60 λέξεις περίπου ν΄αναφερθείτε στα πλεονεκτήματα του διαδικτύου.

Οι άνθρωποι που έχουν μεγάλη οικονομική άνεση και ικανοποιητικό επίπεδο μόρφωσης, έχουν περισσότερες ευκαιρίες ενασχόλησης με το διαδίκτυο. Μάλιστα είναι και πιο ευέλικτοι στο χειρισμό του και κατά συνέπεια πιο αποτελεσματικοί στο να βρουν τις τελευταίες ειδήσεις που κυκλοφορούν. Ακόμη και αν όλοι έχουν ίδιες ταχύτητες στο ίντερνετ, οι υψηλόμισθοι εργαζόμενοι έχουν περισσότερη πληροφόρηση και μεγαλύτερες ευκαιρίες ψυχαγωγίας. Από την άλλη πλευρά, οι χαμηλόμισθοι και οι λιγότερο μορφωμένοι έχουν λιγότερο χρόνο πλοήγησης στους ιστότοπους των Μ.Μ.Ε. Επομένως το διαδίκτυο δεν βρίσκεται παντού παρόν όσο αφορά τα μίντια.